หม่อมหลวงศรีฟ้า มหาวรรณ

หม่อมหลวงศรีฟ้า มหาวรรณ (26 มกราคม พ.ศ. 2473 - 16 เมษายน พ.ศ. 2556)  นักเขียนนวนิยาย เรื่องสั้น และสารคดีเกี่ยวชีวิตเจ้านายในวัง  เจ้าของนามปากกา "ศรีฟ้า ลดาวัลย์" "สีฟ้า" และ "จุลลดา ภักดีภูมินทร์"   ได้รับการเชิดชูเกียรติเป็นศิลปินแห่งชาติ สาขาวรรณศิลป์ ประจำปี พ.ศ. 2539 และมีผลงานเล่มแรกคือเรื่อง ปราสาทมืด

**ประวัติ**

**กำเนิด**
หม่อมหลวงศรีฟ้า มหาวรรณ มีนามเดิมว่า หม่อมหลวงศรีฟ้า ลดาวัลย์ เกิดเมื่อวันที่ 26 มกราคม พ.ศ. 2473 ที่วังมหาสวัสดิ์ เป็นธิดาของหม่อมราชวงศ์สนั่น ลดาวัลย์ (โอรสหม่อมเจ้าเพิ่ม ลดาวัลย์ กับหม่อมห่วง ลดาวัลย์ ณ อยุธยา) กับนางบัวจันทร์ ลดาวัลย์ ณ อยุธยา โดยมารดาเสียชีวิตไปตั้งแต่ท่านอายุได้ 5 ขวบ หม่อมหลวงศรีฟ้ามีน้องสาว คือ หม่อมหลวงศรีทอง ลดาวัลย์ (ถึงแก่กรรม) ซึ่งเป็นนักเขียนเช่นกัน ใช้นามปากกาว่า "ข.อักษราพันธ์" เป็นผู้เขียนนวนิยายเรื่อง ภาพอาถรรพณ์ , ดาวพระศุกร์ , ดอกโศก , พลับพลึงสีชมพู , มรสุมสวาท , โรงแรมวิปริต และ สายรักสายสวาท

**การศึกษา**
หม่อมหลวงศรีฟ้า มหาวรรณ จบการศึกษาจากโรงเรียนเซนต์โยเซฟคอนแวนต์ และศึกษาต่อที่คณะพาณิชยศาสตร์และการบัญชี จุฬาลงกรณ์มหาวิทยาลัย แต่เลิกเรียนเมื่ออยู่ชั้นปีที่ 3  แล้วไปเป็นครูสอนหนังสือที่โรงเรียนเซนต์โยเซฟศรีราชา โรงเรียนพณิชยการพระนคร และโรงเรียนพณิชยการบพิตรพิมุข จนถึงปี พ.ศ. 2516 จึงลาออกมาเป็นนักเขียนอาชีพจนถึงแก่กรรม

**งานเขียน**
หม่อมหลวงศรีฟ้า มหาวรรณ เริ่มงานเขียนเรื่องสั้นตั้งแต่สมัยเรียนมัธยมปลายเมื่อ พ.ศ. 2489 ใช้นามปากกา "ภัฏฏินวดี" ตีพิมพ์ในนิตยสารเดลิเมล์ และไทยใหม่  ต่อมาได้ใช้นามปากกา "จุลลดา ภักดีภูมินทร์" เขียนนวนิยายเรื่อง "ปราสาทมืด" ตีพิมพ์ในนิตยสารศรีสัปดาห์ เมื่อ พ.ศ. 2498 ได้รับความนิยมมาก ตีพิมพ์ใหม่หลายสิบครั้ง และมีผู้นำไปสร้างภาพยนตร์ไทยและละครโทรทัศน์หลายครั้ง ต่อมาได้ใช้นามปากกา "ศรีฟ้า ลดาวัลย์" เขียนเรื่องสั้น และนวนิยาย ส่วนนามปากกา "จุลลดา ภักดีภูมินทร์" ใช้เขียนนวนิยายชีวิตครอบครัว  ในระยะหลังได้ใช้นามปากกานี้ เขียนสารคดีเกี่ยวกับชีวิตของเชื้อพระวงศ์ในวัง ตีพิมพ์ในนิตยสารสกุลไทย 
หม่อมหลวงศรีฟ้า มหาวรรณ เขียนนวนิยายสะท้อนสังคม โดยใช้นามปากกาว่า "สีฟ้า" ตั้งแต่ พ.ศ. 2499 ตั้งให้โดยมานิต ศรีสาคร (สีน้ำ) เป็นนามปากกาที่สร้างชื่อเสียง ผลงานได้รับรางวัล และถูกนำไปสร้างภาพยนตร์เป็นจำนวนมาก  เช่นเรื่อง "วงเวียนชีวิต" "ข้าวนอกนา" "ทำไม" "แผ่นดินนี้ยังรื่นรมย์" "ใต้ฟ้าสีคราม" "เศรษฐีนี" "ตะวันไม่เคยเลยลับ"  โดยเฉพาะเรื่องข้าวนอกนา และ ใต้ฟ้าสีคราม ได้รับการแปลเป็นภาษาญี่ปุ่นโดยมูลนิธิโตโยต้า และถูกนำไปสร้างเป็นภาพยนตร์

**สมรส**
หม่อมหลวงศรีฟ้า มหาวรรณ สมรสกับนายบุญทัศน์ มหาวรรณ นักธุรกิจ เมื่อวันที่ 23 พฤศจิกายน พ.ศ. 2504

**ถึงแก่กรรม**
หม่อมหลวงศรีฟ้า มหาวรรณ ถึงแก่กรรมเมื่อเวลา 17.45 น. ของวันที่ 16 เมษายน พ.ศ. 2556 ด้วยอาการเส้นเลือดในสมองตีบ ที่โรงพยาบาลพระมงกุฎเกล้า​ สิริอายุได้ 83 ปี  2 เดือน 21 วัน  โดยทายาทและลูกศิษย์ได้กำหนดจัดสวดพระอภิธรรมที่ศาลาภาณุรังษี วัดเทพศิรินทราวาสราชวรวิหาร​ ถนนกรุงเกษม แขวงวัดเทพศิรินทร์​ เขตป้อมปราบศัตรูพ่าย​ ตั้งแต่วันที่ 18-24 เมษายน โดยมีพิธีพระราชทานน้ำหลวงอาบศพ และเก็บศพไว้บำเพ็ญกุศลเป็นเวลา 100 วัน และขอพระราชทานเพลิงศพ

**ผลงาน**
นามปากกา จุลลดา ภักดีภูมินทร์- บ่วง (สร้างเป็นละครโทรทัศน์ 2 ครั้ง 2535 และ 2555 ช่อง3)- หลอน- ริษยา (สร้างเป็นละครโทรทัศน์ 5 ครั้ง 2516 ช่อง 4, 2525 ช่อง 5, 2534 ช่อง 7, 2547 ช่อง 3 และ 2559 ช่อง 7)- เพื่อนรัก- ขมิ้นกับปูน (สร้างเป็นละครโทรทัศน์ 4 ครั้ง 2528 ช่อง 9, 2533​ ช่อง 7, ​2544 ช่อง 3​ และ​ 2559 ช่อง 7; สร้างเป็นภาพยนตร์โทรทัศน์ 2522 ช่อง 7)- วันหนึ่ง- อันความดี- ลางรัก (สร้างเป็นละครโทรทัศน์ 2 ครั้ง 2524 ช่อง 9 และ 2535)- แม่ม่าย (สร้างเป็นละครโทรทัศน์ 2521 ช่อง 9)- เรือนแรม (สร้างเป็นละคร 2536 ช่อง 7)- บ้านโลกย์
*ปราสาทมืด (สร้างเป็นละครโทรทัศน์ 4 ครั้ง 2525 ช่อง 5 2531 ช่อง 7 2537 และ 2552 ช่อง 3)- เจ้านาย- อรุณสวัสดิ์ (สร้างเป็นละครโทรทัศน์ 3 ครั้ง 2535 ช่อง 7 2542 ช่อง 3 2557 ช่องโมโน29)
นามปากกา ศรีฟ้า ลดาวัลย์
*ใครกำหนด (สร้างเป็นละครโทรทัศน์ 3 ครั้ง 2521 ช่อง 9, 2533 ช่อง 3 และ 2545 ช่อง 7; สร้างเป็นภาพยนตร์ 2524)
*กุหลาบไร้หนาม (สร้างเป็นละครโทรทัศน์ 3 ครั้ง 2523 ช่อง 9, 2539 ช่อง 5 และ 2553 ช่อง 3)
*ชลาลัย (สร้างเป็นละครโทรทัศน์ 2 ครั้ง 2523 ช่อง 9 และ 2534 ช่อง 5; สร้างเป็นภาพยนตร์ 2516)
*ผู้มีชัย
*สวรรค์ยังมีที่
*หัวใจนั้นอ่อนนุ่ม
*พรหมไม่ได้ลิขิต (สร้างเป็นละครโทรทัศน์ 3 ครั้ง 2525 ช่อง 9, 2538 ช่อง3 และ 2561 ช่องวัน)
*หลานสาวคุณหญิง (สร้างเป็นละครโทรทัศน์ 3 ครั้ง 2516 ช่อง 4, 2522 ช่อง 9 และ 2540 ช่อง 5; สร้างเป็นภาพยนตร์ 2525)
*สาวแก่
*ไม้อ่อน
*เศรษฐีนี (สร้างเป็นละครโทรทัศน์ 2525 ช่อง 5)
*บุญบรรพ์
*ความเอย...ความรัก
*เครื่องแบบสีขาว
*กนกลายโบตั๋น (สร้างเป็นละครโทรทัศน์ 2533 ช่อง 7)
*เงารัก
*ครอบ(บ้าน)ครัว(เดียว)
*ตุ๊กตามนุษย์ฯ
*สมการวัย (สร้างเป็นละครโทรทัศน์ 2532 ช่อง 7)
*ประทีปอธิษฐาน (สร้างเป็นละครโทรทัศน์ 3 ครั้ง 2516 ช่อง 4, 2526 ช่อง 9 และ 2540 ช่อง 9; สร้างเป็นภาพยนตร์ 2517)
*โสนบานเช้า คัดเค้าบานเย็น (สร้างเป็นละครโทรทัศน์ 2543 ช่อง7)
*คนกลางเมือง
*รักเร่ เร่ร้างรัก
*สามอนงค์ (สร้างเป็นละครโทรทัศน์ 3 ครั้ง 2523 ช่อง 9, 2531 ช่อง 3 และ 2539 ช่อง 5; สร้างเป็นภาพยนตร์ 2526)
*เกาะแก้วกรุงอินทร์
*ฤๅสักแต่ว่าเป็นนารี
*วันนี้ที่โลกแคบ
นามปากกา สีฟ้า- บ้านเกิด- เจ้าหล่อน- เปลือก- มุกดามะดัน (สร้างเป็นละครโทรทัศน์ 2531 ช่อง 7)- โอ้มาดา (สร้างเป็นละครโทรทัศน์ 2 ครั้ง 2520 ช่อง 3 และ 2538 ช่อง 7; สร้างเป็นภาพยนตร์ 2520)- เก้าอี้ทอง- นายอำเภอที่รัก- เกิดแล้วเป็นคน- เมืองแก้ว- หลง (สร้างเป็นละครโทรทัศน์ 2524 ช่อง 9)- ใต้ฟ้าสีคราม- คอนโดมิเนียม (สร้างเป็นละครโทรทัศน์ 2527 ช่อง 7)- วงเวียนชีวิต (สร้างเป็นละครโทรทัศน์ 2526 ช่อง 5)- กิ่งไผ่ (สร้างเป็นละครโทรทัศน์ 2 ครั้ง 2526 ช่อง 7 และ 2540 ช่อง 7)- ชัยชนะ- มหาสมุทรสุดลึกล้นฯ- หัวใจดวงน้อย- ความรักสีเพลิง- อีสา และ รวีช่วงโชติ (สร้างเป็นละครโทรทัศน์ 5 ครั้ง 2517 ช่อง 4, 2525 ช่อง 9, 2531 และ 2541 ช่อง 7 และ 2556 ช่อง 5)- ทางโค้ง (สร้างเป็นภาพยนตร์ 2518 และ ละครโทรทัศน์ 2524 ช่อง 5)- หุ้นชีวิต- ข้าวนอกนา (สร้างเป็นละครโทรทัศน์ 3 ครั้ง 2523 ช่อง 7, 2533 ช่อง 7 และ 2556 ช่อง 8)- รวีช่วงโชติ - ชมพูเบิกฟ้า- แก่นกระพี้- คนบาป- อรุณรุ่ง...ทุกพรุ่งนี้- โอ้..โลกีย์สุข- เหตุเกิดในครอบครัว- เท้งเต้ง(สร้างเป็นละครโทรทัศน์ 2538 ช่อง 5)- ภรรยาจอมปลอม- ตะวันไม่เคยเลยลับ- ผู้เป็นที่รัก...นิรันดร์- ช่องที่ไม่ว่าง- ตะวันในดวงใจ- คุณหมอช่วยด้วย (สร้างเป็นละครโทรทัศน์ 2527 ช่อง 3)- ครูซ่อนกลิ่น- ทำไม?- เหตุเกิดบนฟ้า- พิกุลแกมเกดแก้ว- แผ่นดินนี้ยังรื่นรมย์- ตำหนิในดวงจันทร์
เรื่องสั้น และ สารคดี- นกขมิ้นในเวียนนา- ปลายทางของดารา- เหตุเกิดบนฟ้า- เชอรี่บนต้นโสน- เลาะวัง : บุคคล สถานที่ และ เหตุการณ์สำคัญ- เลาะวัง : พระราชโอรสธิดา ในพระราชวงศ์กรุงธนบุรี และ พระบรมราชจักรีวงศ์- เลาะวัง : พระอัครมเหสี พระภรรยาเจ้า และเจ้าจอม ในรัชกาลที่ 1-10- ชีวิต ความคิด และ นวนิยาย- เวียงวัง
การประพันธ์เพลง- แค่รู้ว่ารักกัน (เพลงประกอบละคร เงา ปี 2543 ช่อง 5)

**เครื่องราชอิสริยาภรณ์**

**ลำดับสาแหรก**

**อ้างอิง**
2556
หมวดหมู่:ศิลปินแห่งชาติสาขาวรรณศิลป์
หมวดหมู่:หม่อมหลวง
หมวดหมู่:ราชสกุลลดาวัลย์
หมวดหมู่:นักเขียนชาวไทย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:บุคคลจากคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยเทคโนโลยีราชมงคลพระนคร
หมวดหมู่:ครูชาวไทย
หมวดหมู่:ผู้ได้รับเครื่องราชอิสริยาภรณ์ จ.ภ.
ศรีฟ้า มหาวรรณ
หมวดหมู่:บุคคลจากเขตตลิ่งชัน